open-index/open-wikipedia-markdown huggingface dataset:
კურუჩეტის სახლი

მინი|250პქ|კურუჩეტის სახლი
**კურუჩეტის სახლი** - ფრანგი არქიტექტორის, ლე კორბუიზეს მიერ ამერიკის კონტინენტზე აშენებული სულ ორი შენობიდან ერთ-ერთი. მდებარეობს არგენტინის ქალაქ ლა-პლატაში. მშენებლობა დაიგეგმა 1948 წელს, ქირურგ პედრო დომინგო კურუჩეტის დავალებით. პირველ სართულზე გახსნილი იყო სამედიცინო კლინიკა. სახლი შედგება ოთხი სართულისა და შიდა ეზოსაგან. ძირითადი ფასადი ერთიანდება *brise soleil*  (ფრანგ. „*მზის დარტყმა*") სტილში.

მშენებლობა მიმდინარეობდა 1949-1953 წლებში. სახლი ნათელი მაგალითია ლე კორბუზიეს „არქიტექტურის ხუთი წერტილისა" და სპირალური და დახვეული კიბეებისა. 

სახლი შეკეთდა 1986-1988 წლებში და არგენტინის ეროვნული ღირსშესანიშნაობების კომისიის მიერ გაფორმდა როგორც ეროვნული ღირსშესანიშნაობა. ამჟამად მასში განთავსებულია პროფესიონალ-არქიტექორტა ასოციაცია, არქიტექტურის კოკლეჯი და რაც მთავარია, ღიაა დამთვალიერებელთათვის. 

## მისამართი
Casa Curutchet
ბულვარი 53 Nº 320
1900 ლა-პლატა
არგენტინა

## რესურსები ინტერნეტში
* Official website by CAPBA 
* "El autor y el intérprete. Le Corbusier y Amancio Williams en la Casa Curutchet", por Daniel Merro Johnston 
*Information from Dr. Claudio Canenna 
*სახლის დირექცია
*ფოტოები

კატეგორია:არგენტინის არქიტექტურა
კატეგორია:მსოფლიო მემკვიდრეობის საცდელი სიის ძეგლები არგენტინაში
კატეგორია:იუნესკოს მსოფლიო მემკვიდრეობის საცდელი სიის ძეგლები‎
თელათგორის წმინდა გიორგის ეკლესია

მინი|წმინდა გიორგის ეკლესია
**თელათგორის წმინდა გიორგის ეკლესია** –  ეკლესია კასპის მუნიციპალიტეტის სოფელ თელათგორის ცენტრში, შემაღლებულ ადგილზე. თარიღდება გვიანდელი ფეოდალური ხანით. შეკეთებულია 1982 წელს. 

ეკლესია დარბაზულია (7,25 X 4,8 მ), ნაგებია უხეშად გათლილი საშუალო ზომის ქვიშაქვის კვადრებით, წყობაში გამოყენებულია დიდი ქვებიც. ნახევარწრიული აფსიდი დარბაზისაგან გამოყოფილია მცირე მხრებით. საკურთხევლის იატაკი ერთი საფეხურით ამაღლებულია. აფსიდის ღერძზე შიგნიდან სწორკუთხა, გარედან თაღოვანი სარკმელია. ეკლესიისათვის მოგვიანებით შემოუვლიათ თაროსებრი ლავგარდანი. სახურავი ორფერდაა, გადახურულია კრამიტით.

ეკლესიას დასავლეთიდან  მიშენებული აქვს სწორკუთხა ეკლესია (5,5 X 4,8 მ). იგი წმინდა თევდორეს სახელს ატარებს. ეს ეკლესიაც ნაგებია ქვიშაქვით, მხოლოდ უფრო მცირე ზომის ქვებით, ვიდრე ეკლესია. მინაშენი ეკლესიას უკავშირდება ეკლესიის დასავლეთ კედელში გაჭრილი განიერი სწორკუთხა ღიობით. მინაშენიც ღარიანი კრამიტითაა გადახურული.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
აშოკა

**აშოკა** (დევანაგარი: अशोक IPA: aˈɕoːkə; ძვ.წ. 304-232) — ინდოეთის იმპერატორი მაურიის დინასტიიდან, რომელიც მართავდა თითქმის მთელ ინდოეთის ნახევარკუნძულს ძვ. წ. 269-232 წელებში. რამდენიმე სამხედრო დაპყრობის შედეგად, ინდოეთის ერთ-ერთი უდიდესი იმპერატორი, თანამედროვე ინდოეთზე დიდ სახელმწიფოს მართავდა. მისი იმპერია გადაჭიმული იყო თანამედროვე პაკისტანიდან ბანგლადეშამდე და ქერალადან ანდჰრამდე. მან დაიპყრო კალინგის სამეფო, რომლის დაპყრობა ჩანდრაგუპტა მაურიას დინასტიიდან მოყოლებული ვერავინ შეძლო. მისი სამეფოს ცენტრი იყო მაგადჰაში (თანამედროვე ბიჰარი). კალინგის ომში მასიურ მკვლელობათა შესწრების შემდეგ, შემოიღო ბუდიზმი. მოგვიანებით, აზიაში ბუდიზმის პროპაგანდას ეწეოდა და ააგო ბუდდჰა შაკიამუნის ცხოვრების ამსახველი რამდენიმე ძეგლი. აშოკა იყო აჰიმსას (*უძალადობის*), სიყვარულის, ტოლერანტობისა და ვეგეტარიანელობის მიმდევარი. ისტორიაში ფილანტროპულ მმართველადაა ცნობილი.

მისი სახელი „აშოკა“ ნიშნავს „უმტკივნეულოს“. მის ედიქტებში ასევე მოიხსენიებდნენ *დევანამპრიჲად* („ღმერთებისთვის საყვარელი“).

აშოკას დიდი წვლილი მიუძღვის ბუდიზმის მსოფლიო სარწმუნოებად ქცევაში.

## იხილეთ აგრეთვე 
* ჩანდრაგუპტა მაურია
* მაგადჰა
* მაურიების იმპერია

## რესურსები ინტერნეტში 
* International Vegetarian Union: King Asoka of India

## სქოლიო 
კატეგორია:მაურიების დინასტია
კატეგორია:დაბადებული ძვ. წ. 304
კატეგორია:გარდაცვლილი ძვ. წ. 232
ლილა დაუნსი

thumb|right|200px|ლილა დაუნსი
**ლილა დაუნსი** (; 9 სექტემბერი, 1968, ოახაკა, მექსიკა) — მექსიკელი მომღერალი და კომპოზიტორი, გრემის ჯილდოს მფლობელი მუსიკოსი, რომელიც მღერის რამდენიმე ენაზე, ძირითადად, ესპანურ და ინგლისურ ენებზე.

## დისკოგრაფია 
### სტუდიური ალბომები 
* 1999: *La Sandunga*
* 2000: *Yutu Tata/Árbol de la Vida* (სიცოცხლის ხე)
* 2001: *Border/La Línea* (საზღვარი)
* 2004: *One Blood/Una Sangre* (სისხლი)
* 2006: *La Cantina: Entre Copa y Copa...*
* 2008: *Shake Away/Ojo de Culebra* (თვალი გველი)
* 2010: *En Paris- Live a FIP* (დიუმი პარიზი)

### არაოფიციალური გამოცემები 
* 2010: *Chacala*

### სინგლები 
# *Perfume de Gardenias* (1999) აშშ
# *La Malagueña* (1999) აშშ
# *Nueve Hierba* (2000) 
# *Arenita Azul* (2000) აშშ
# *Mi Corazón Me Recuerda* (2001) 
# *La Niña* (2001) აშშ, 
# *Hanal Weech* (2001) აშშ, 
# *Smoke (Acteal)* (2001) აშშ, 
# *La Llorona* (2002) აშშ, , UK.
# *Perhaps, Perhaps, Quizás...* (2002) აშშ, 
# *Viborita* (2004) 
# *La Bamba* (2004) აშშ, 
# *Paloma Negra* (2004) აშშ, 
# *La Cumbia del Mole* (2006) აშშ, UK, 
# *Agua de Rosas* (2006) აშშ, 
# *Ojo de Culebra* (2008) აშშ, 
# *Los Pollos* (2008) აშშ, 
# *Silent Thunder* (2009) აშშ
# *Black Magic Woman* (2010) აშშ, UK, 

### ვიდეოები 
* 2006: *Loteria Cantada*
* 2008: *The Very Best of Lila Downs*
* 2010: *დიუმი პარიზი*

## რესურსები ინტერნეტში 
* ოფიციალური საიტი
* 
* Lila Downs: beyond the border

## სქოლიო
კატეგორია:მექსიკელი მუსიკოსები
კატეგორია:როკ-მუსიკოსები
კატეგორია:ფრანგულენოვანი მომღერლები
კატეგორია:ლათინური გრემის მფლობელები
კატეგორია:ცოცხალი ადამიანები
Reach Out (Take That-ის სიმღერა)

**Reach Out** — ჯგუფ Take That-ის სინგლი. იგი შეტანილია მის 2006 წლის სტუდიურ ალბომში  Beautiful World.

Reach Out გამოიცა მხოლოდ ევროპის ტერიტორიაზე. დანიურ ჩარტში მას დიდი წარმატება ხვდა წილად, ისევე როგორც იტალიაში, სადაც სულ მცირე აკლდა საუკეთესო 10-ეულში მოხვედრამდე. სიმღერის ოფიციალური კლიპი არ გამოსულა, თუმცა ლეიბლის Universal Music მიერ გამოცხადებული კონკურსის საფუძველზე, არჩეული იქნა ვიდეო, რომელიც ადგილობრივი MTV-ს ეთერში გადაიცემოდა.

## სიმღერების სია 
; გერმანული სინგლი #1
# Reach Out - 4:16
# We All Fall Down (აკუსტიკური) - 3:51

; გერმანული სინგლი #2
# Reach Out - 4:16
# We All Fall Down (აკუსტიკური) - 3:51
# Shine (BBC Radio 2 'Live & Exclusive') - 3:36
# Back For Good (BBC Radio 2 'Live & Exclusive') - 4:11

## სქოლიო 
კატეგორია:2007 წლის სიმღერები
კატეგორია:Take That-ის სიმღერები
კატეგორია:2007 წლის სინგლები
არგენტინის სენატი

**არგენტინის სენატი** () – არგენტინის ეროვნული კონგრესის, არგენტინის პარლამენტის  ზედა პალატა. შედგება 72 ადგილისაგან, რომელთაც იკავებს ქვეყნის თითოეული პროვინციიდან სამი-სამი წარმომადგენელი. წარმომადგენლების რაოდენობა გაისაზღვრა 1994 წელს, ხოლო ძალაში შევიდა 1995 წლის 14 მაისის არჩევნების შემდეგ. სენატს ხელმძღვანელობს არგენტინის ვიცე-პრეზიდენტი. 2019 წლის 10 დეკემბრიდან სენატის პრეზიდენტია ვიცე-პრეზიდენტი კრისტინა ფერნანდესი. 

არგენტინის კონსტიტუციის 55-ე  მუხლის  თანახმად არგენტინის სენატის წევრობის კანდიდატი უნდა იყოს: 

* 30 წლის მაინც; 
* არგენტინის მოქალაქე 6 წლით მაინც 
* წარმოშობით იმ პროვინციიდან, სადაც კენჭს იყრის, ან მუდმივად ცხოვრობდეს იმ პროვინციაში ბოლო 2 წლის განმავლობაში.

## იხილეთ აგრეთვე
*არგენტინის ეროვნული კონგრესი
*არგენტინის დეპუტატთა პალატა
*არგენტინის პოლიტიკა
*არგენტინის კონსტიტუცია
*არგენტინის პრეზიდენტი

## რესურსები ინტერნეტში
*senado.gov.ar არგენტინის სენატი

კატეგორია:არგენტინის პოლიტიკა
კატეგორია:პარლამენტის ზედა პალატები ქვეყნების მიხედვით
I'd Wait for Life

'''I'd Wait for Life'* — ჯგუფ Take That-ის სიმღერა და სინგლი. იგი შეტანილია მის 2006 წლის სტუდიურ ალბომში  Beautiful World.

ეს სიმღერა არის ჯგუფის პირველი სინგლი, რომელიც არ მოხვედრილა ბრიტანეთის საუკეთესო 10-ეულში - 1992 წლის მერე, როდესაც სიმღერას *I Found Heaven'' მსგავსი ბედი ეწია.

სიმღერის ოფიციალური მუსიკალური ვიდეო გადაიღო რეჟისორმა შონ დე სპარენგომ. ვიდეოს პრემიერა გაიმართა Channel 4-ზე (ბრიტანეთი), 2007 წლის 16 მაისს. სიუჟეტის მიხედვით, ჯგუფის წევრები იძირებიან წყალში, თუმცა საბოლოოდ ერთმანეთს ეხმარებიან ამოსვლაში.

## სიმღერების სია 
; ბრიტანული სინგლი (1736401)
# I'd Wait For Life (სინგლის ვერსია) - 4:11
# We All Fall Down - 3:47

; ჰოლანდიური სინგლი
# I'd Wait For Life (სინგლის ვერსია) - 4:11
# We All Fall Down - 3:47
# Shine (BBC Radio 2 'Live & Exclusive') - 3:36
# Back For Good (BBC Radio 2 'Live & Exclusive') - 4:11

## სქოლიო 
კატეგორია:2006 წლის სიმღერები
კატეგორია:Take That-ის სიმღერები
კატეგორია:2007 წლის სინგლები
Shine (Take That-ის სიმღერა)

**Shine** — ჯგუფ Take That-ის სიმღერა და სინგლი. იგი შეტანილია მის 2006 წლის სტუდიურ ალბომში  Beautiful World. სინგლი გამოიცა 2007 წლის 26 თებერვალს.

სიმღერაში წამყვანი ვოკალი ჯგუფის წევრ მარკ ოუენს ეკუთვნის. აღსანიშნავია მისი სპეციალური ვერსია, რომელიც შესრულდა 2010 წელს, BBC Radio1-ის ეთერში, ბარლოუსა და ჯგუფის ყოფილ წევრ, რობი უილიამსის მიერ.

სიმღერის ოფიციალური მუსიკალური ვიდეოს რეჟისორია ჯასტინ დიკელი. ვიდეოს პრემიერა გაიმართა Channel 4-ზე, 2007 წლის 25 იანვარს.

## სიმღერების სია 
; ბრიტანული სინგლი (1724294)
# Shine (Radio Mix) - 3:29
# Trouble With Me - 3:23

; გერმანული სინგლი
# Shine - 3:29
# Trouble With Me - 3:23
# Patience (განსხვავებული ვერსია) - 3:19
# Shine (ვიდეო) - 3:29

; ჰოლანდიური სინგლი
# Shine - 3:29
# Trouble With Me - 3:23
# Patience (განსხვავებული ვერსია) - 3:19
# Patience (შესრულებული სერიალის Goede Tijden, Slechte Tijden ეთერში) - 3:29

; ბელგიური სინგლი
# Shine - 3:29
# We Love To Entertain You - 4:11

## სქოლიო 
კატეგორია:2006 წლის სიმღერები
კატეგორია:Take That-ის სიმღერები
კატეგორია:2007 წლის სინგლები
მოგზაურობა ევროპაში

**მოგზაურობა ევროპაში** — სულხან-საბა ორბელიანის დღიურების წიგნი, სადაც აღწერილია მწერლის 1713-1716 წწ. მოგზაურობა დასავლეთ ევროპაში. ნაწარმოების სათაური პირობითია (იგი არ არის ავტორისეული, ბეჭდური გამოცემებიდან მომდინარეობს). ნაწარმოების დედანს ჩვენამდე არ მოუღწევია. მისი ხელნაწერებიც იშვიათია. მეცნიერთა აზრით, „მოგზაურობის“ ტექსტის დიდი ნაწილი დაკარგულად უნდა ჩაითვალოს.

სულხან-საბას მოგზაურობის მარშრუტი ასეთი იყო: კონსტანტინოპოლი–მარსელი–პარიზი–რომი, აგრეთვე იტალიის სხვა ქალაქები, ბოლოს კონსტანტინოპოლი და თურქეთის გავლით საქართველო. სულხან-საბა ორბელიანის „მოგზაურობა ევროპაში“ პირველი ნიმუშია ქართული მხატვრულ–დოკუმენტური პროზისა. სულხან–საბამ „მოგზაურობის“ წიგნით ქართულ მწერლობაში მანამდე უცნობი ლიტერატურული ჟანრი დაამკვიდრა. შემდგომ საბას მრავალი მიმდევარი გაუჩნდა: ვახტანგ ორბელიანი, იონა გედევანიშვილი, ტიმოთე გაბაშვილი, გიორგი ავალიშვილი და სხვები.

## შინაარსი
„მოგზაურობის“ წიგნში ავტორს დაკვირვებით აქვს აღწერილი განცდილი და ნანახი. ავტორი მკითხველს საგანგებოდ აფრთხილებს: „რაც არ მინახავს, არ დავსწერო“. ავტორის აზრით, „გრძელი ამბავი თავის საწყენია“, ამიტომაც აღწერილობა მოკლედ და სხარტადაა გადმოცემული. ავტორი შენიშნავს: „ჰრომი ასეთია, ასს წელს სულ იაროს კაცმა, მისს საკვირველებას ვერც გაუვიდეს, ვერც დაასრულოს“.

სულხან-საბა უმთავრესად ეკლესია-მონასტრებსა და სასულიერო დაწესებულებებს ათვალიერებდა, ამიტომ „მოგზაურობაში“ მნიშვნელოვანი ადგილი სწორედ ეკლესია-მონასტრების აღწერას უკავია. სხვადასხვა ღირსშესანიშნაობის ფონზე სულხან-საბა საუბრობს ქვეყნის გეოგრაფიულ მდებარეობაზე, ჰავაზე, მოსახლეობის საქმიანობაზე, საყოფაცხოვრებო მხარეებზე, პოლიტიკური წყობილების ფორმაზე, მმართველობის წესებზე და ა.შ.

შედარებით უფრო დაწვრილებით აღწერს სულხან-საბა სამხრეთ იტალიას. აღწერილია ზღვა, ძლიერი ქარების ქროლვა, ბუნება, ჰავა... კუნძულ მალთას ავტორი ასე აღწერს: 

## ლიტერატურა
*ძველი ქართული ლიტერატურის ისტორია, კ. კეკელიძე, ა. ბარამიძე. თბილისი 1969
*ქართული პროზა, წიგნი V, „საბჭოთა საქართველო“, თბილისი, 1983
*საუბრები ქართულ ლიტერატურაზე, „განათლება“, თბილისი, 1992

## სქოლიო
კატეგორია:სულხან-საბა ორბელიანის ნაწარმოებები
კატეგორია:XVIII საუკუნის ლიტერატურული ძეგლები
ლესხულუხე

**ლესხულუხე** — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში. სალხინოს თემი (სოფლები: ვახა, ლეგულორდავე, ლესხულუხე, ლეცავე, პატარა ჟინოთა, სალხინო, წაჩხური). მდებარეობს ასხის მასივის დასავლეთ კალთაზე, მდინარე წაჩხურის (ტეხურის მარცხენა შენაკადი) მარცხენა მხარეს. ზღვის დონიდან 310 მ, მარტვილიდან 18 კმ.

## დემოგრაფია
2014 წლის აღწერის მონაცემებით სოფელში ცხოვრობს 167 ადამიანი.

## ლიტერატურა
## სქოლიო
კატეგორია:მარტვილის მუნიციპალიტეტის სოფლები
ლეფოჩხუე

**ლეფოჩხუე** — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში, ვედიდკარის თემი (სოფლები: ვედიდკარი, ლეფოჩხუე, მახათი, მუხურჩა, ორქა). მდებარეობს ოდიშის ვაკეზე, მდინარე აბაშის მარცხენა მხარეს. ზღვის დონიდან 80 მ, მარტვილიდან 16 კმ, აბაშიდან (უახლოესი რკინიგზის სადგური) 20 კმ.

## დემოგრაფია
2014 წლის აღწერის მონაცემებით სოფელში ცხოვრობს 434 ადამიანი.

## ლიტერატურა
## სქოლიო
კატეგორია:მარტვილის მუნიციპალიტეტის სოფლები
ლეჟვანიე

**ლეჟვანიე** — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში. დოშაყის თემი (სოფლები: დოშაყე, ლეჟვანიე, ლექობალე). მდებარეობს ოდიშის ვაკეზე, მდინარე ჩხოუშის (ტეხურის მარჯვენა შენაკადი) მარცხენა მხარეს. ზღვის დონიდან 320 მ, მარტვილიდან 32 კმ.

## დემოგრაფია
2014 წლის აღწერის მონაცემებით სოფელში ცხოვრობს 64 ადამიანი.

## ლიტერატურა
## სქოლიო
კატეგორია:მარტვილის მუნიციპალიტეტის სოფლები
ელიზაბეტ ბატორი

**ეჩედის გრაფინია ელიზაბეტ ბატორი** ან **ეჩედის ერჟებეტ ბათორი-ნადაშდი** () ან **ალჟბეტა ბატოროვა-ნადაშდი** () (დ. 17 აგვისტო, 1560 — გ. 21 აგვისტო, 1614) — ბატორების ოჯახის გრაფინია. იგი ისტორიაში შესულია როგორც ყველაზე სასტიკი სერიული მკვლელი, სისხლიანი გრაფინია, სისხლიანი ლედი. 

მეუღლის გარდაცვალების შემდეგ, ელიზაბეტი მის ოთხ მოსამსახურესთან ერთად დამნაშავედ ცნეს ასობით გოგონასა და ახალგაზრდა ქალების მკვლელობისთვის. ჯამში მათი რაოდენობა 600-მდეა, თუმცა რაოდენობა, რისთვისაც ისინი გაასამართლეს იყო 80.  1610 წელს ის დაატყვევეს თავისივე სასახლეში, სადაც სიცოცხლის უკანასკნელი 4 წელი გაატარა.

მოგვიანებით,  უნგრული პროზა მას მოიხსენიებდა როგორც სისხლისმსმელ გრაფინიას. მწერლობაზე დაყრდნობით იგი ქალიშვილების სისხლს სვამდა და საბანაოდ იყენებდა, რომ ახალგაზრდობა შეენარჩუნებინა.

## რესურსები ინტერნეტში
* www.bathory.sk
* Кровавая графиня 
* Кровавая графиня — Эржебет Батори

კატეგორია:დაბადებული 17 აგვისტო
კატეგორია:დაბადებული 1560
კატეგორია:გარდაცვლილი  21 აგვისტო
კატეგორია:გარდაცვლილი 1614
კატეგორია:უნგრეთის ისტორია
კატეგორია:სლოვაკეთის ისტორია
პერიტო-მორენო

thumb|left|250პქ
thumb|left|250პქ|მყინვარული მღვიმე
thumb|left|250პქ|მყინვარის ჩრდილოეთ დაბოლოება და ტურისტული ნავი
**პერიტო-მორენო** () — მყინვარი სამხრეთ არგენტინაში, სანტა-კრუსის  პროვინციაში, მდებარეობს პერიტო-მორენოს ეროვნულ პარკში. წარმოადგენს არგენტინის პატაგონიის ერთ-ერთ უმთავრეს ტურისტულ ღირსშესანიშნაობას.

მყინვარის ფართობია 250 კმ², სიგრძე 30 კმ. პერიტო-მორენო ერთ-ერთია ანდებში, არგენტინა-ჩილეს საზღვარზე მდებარე პატაგონიის მყინვარული მინდვრის 48 მყინვარიდან. ეს მყინვარული ველი მესამეა მსოფლიოში მტკნარი წყლის მარაგებს შორის.

პერიტო-მორენო პატაგონიის იმ სამ მყინვარს შორის შედის, რომელიც იზრდება. ზრდის მიზეზები დადგენილი არაა და გლაციოლოგებს შორის დავის საგანია. 

პერიტო-მორენოს ენის სიგანე 5 კმ-ს აღწევს, საშუალო სიმაღლე ზღვის დონიდან 60 მ-ს. საშუალო სიღრმე 170 მ, ხოლო მაქსიმალური კი — 700 მ-ია. მისი გადაადგილების სიჩქარე შეადგენს 2 მეტრს დღეში (დაახლოებით 700 მ წელიწადში). მიუხედავად ამისა მისი მასის დანაკარგებიც დაახლოებით ამდენივეა, ამიტომ (მცირე გადახრების გათვალისწინების გარეშე) მყინვარის ენის სიგრძე ბოლო 90 წლის განმავლობაში არ შეცვლილა.

## რესურსები ინტერნეტში
* პერიტო-მორენო 
* ლოს-გლასეიერსის ეროვნული პარკი 
* ESA March/2004 Report
* მყინვაროლოგია
* Associated Press on the March 2006 breach 
* Santa Cruz Sub არგენტინის ტურიზმის სამდივნო 
* პერიტო-მორენოზე 

## სქოლიო
კატეგორია:არგენტინის მყინვარები
ლეხაინდრავო

**ლეხაინდრავო** — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში, თემის ცენტრი (სოფლები: ლეხაინდრავო, ნოჯიხევი, სტეფასდაბალი). მდებარეობს ოდიშის ვაკეზე, მდინარე აბაშისა და ნოღელის შუამდინარეთში. ზღვის დონიდან 120 მ, მარტვილიდან 10 კმ, აბაშიდან (უახლოესი რკინიგზის სადგური) 26 კმ.

## დემოგრაფია
2014 წლის აღწერის მონაცემებით სოფელში ცხოვრობს 754 ადამიანი.

## ლიტერატურა
## სქოლიო
კატეგორია:მარტვილის მუნიციპალიტეტის სოფლები
მეორე ბალდა

**მეორე ბალდა** — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში, გაჭედილის თემი (სოფლები: გაჭედილი, პირველი ბალდა, მეორე ბალდა, მესამე ბალდა, პატარა თამაკონი, სკურდი). მდებარეობს ოდიშის ვაკეზე, მდინარე აბაშის მარჯვენა მხარეს. ზღვის დონიდან 300 მ, მარტვილიდან 10 კმ.

## დემოგრაფია
2014 წლის აღწერის მონაცემებით სოფელში ცხოვრობს 363 ადამიანი.

## ლიტერატურა
## სქოლიო
კატეგორია:მარტვილის მუნიციპალიტეტის სოფლები
მეორე გურძემი

**მეორე გურძემი** — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში, გურძემის თემი (სოფლები: პირველი გურძემი, მეორე გურძემი, ნახურცილავო). მდებარეობს ოდიშის ვაკეზე, მდინარე ტეხურის მარჯვენა მხარეს. ზღვის დონიდან 220 მ, მარტვილიდან 28 კმ.

## დემოგრაფია
2014 წლის აღწერის მონაცემებით სოფელში ცხოვრობს 235 ადამიანი.

## ლიტერატურა 
## სქოლიო
კატეგორია:მარტვილის მუნიციპალიტეტის სოფლები
ლეციცხვაიე

**ლეციცხვაიე** — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში, ხუნწის თემი (სოფლები: ზემო ხუნწი, ლეციცხვაიე, ქვემო ხუნწი). მდებარეობს ოდიშის ვაკეზე, მდინარე ნოღელის (რიონის მარჯვენა შენაკადი) მარცხენა მხარეს. ზღვის დონიდან 150 მ, მარტვილიდან 5 კმ. სოფელში დაიბადა მათემატიკოსი დავით კვესელავა.

## დემოგრაფია
2014 წლის აღწერის მონაცემებით სოფელში ცხოვრობს 364 ადამიანი.

## ლიტერატურა
## სქოლიო
კატეგორია:მარტვილის მუნიციპალიტეტის სოფლები
მაპუდუნგუნი

მინი|მაპუდუნგუნის ენაზე შესრულებული გრაფიტი წარწერით — „ომის საბჭო“
**მაპუდუნგუნი** (*mapu* - დედამიწა, *dungun* - ლაპარაკი) აგრეთვე ცნობილი როგორც **არაუკანული ენა** — მაპუჩეს (არაუკანების) ხალხის ენა. გავრცელებულია ცენტრალურ ჩილესა და მის მოსაზღვრე არგენტინის რაიონებში. ამ ენაზე მოსაუბრეთა ზუსტი რაოდენობა უცნობია. ამავე დამწერლობაზე გამოცემული პუბლიკცაციების თანახმად, მათი რიცხვი 2008 წლისთვის 700 000 იყო, სხვა მოხსენებების თანახმად კი 240 000, საიდანაც 200 000 ჩილეში ცხოვრობს, ხოლო 40 000 არგენტინაში. საერთო ჯამში კი მაპუდუნგუნზე ყოველდღიურად მოლაპარაკეთა რიცხვი 150,000 შეადგენს.

მაპუდუნგუნი დაცვის თვალსაზრისით სერიოზულ საფრთხეს განიცდის, მიუხედავად ჩილეს მთავრობის მიერ აღებული ვალდებულებისა სიტუაციის გამოსასწორებლად მაპუჩეს ხალხით დასახლებულ რაიონებში მის საგანმანათლებლო დონეზე აყვანისა. ასევე სერიოზული განხილვის საგანია თუ რომელი ანბანი უნდა იქნეს გამოყენებული ამ ენისთვის.

## რესურსები ინტერნეტში 
*მაპუდუნგუნის ლექსიკონების სია 
*ლექსიკონები 
*ესპანურ-მაპუდუნგუნის სიტყვარი
*ესპანურ-მაპუდუნგუნის ლექსიკონი 
*ესპანურ-მაპუდუნგუნის ლექსიკონი
*თავისუფალი ლექსიკონი 
*მაპუჩეს წერილი ბილ გეიტსს, 2005 წლის აგვისტო 

## სქოლიო 
კატეგორია:ინდიელთა ენები
ლიმაი

მინი|290პქ
**ლიმაი** — მდინარე არგენტინის პატაგონიის ჩრდილოეთ ნაწილში. გამოედინება ნაუელუაპის ტბიდან. მისი სიგრძე 380 კმ-ია. ქალაქ ნეუკენთან ერწყმის მდინარე ნეუკენს, რის შედეგადაც წამროიქმნება მდინარე რიო-ნეგრო. 

ლიმაის წყალი ღრმა და სუფთაა. მდინარეზე აშენებულია რამდენიმე ჰიდროელექტროსადგური და დამბა.

ზოგიერთ ადგილას, მდინარის სანაპიროებზე პლაჟებია მოწყობილი. პოპულარულია თევზაობა.

## იხილეთ აგრეთვე
*არგენტინის მდინარეების სია

## რესურსები ინტერნეტში
* რიო-ნეგროს პროვინციის რუკა 
* UNESCO - Débits mensuels du Limay à Paso Limay

კატეგორია:არგენტინის მდინარეები
ნეუკენი (მრავალმნიშვნელოვანი)

ტოპონიმი **ნეუკენი** შეიძლება აღნიშნავდეს:

*ნეუკენი - პროვინცია არგენტინაში
*ნეუკენი - ქალაქი არგენტინაში
*ნეუკენი - მდინარე არგენტინაში
ნეუკენი (მდინარე)

**ნეუკენი** — მდინარე არგენტინის პატაგონიაში, ნეუკენის პროვინციაში. წარმოადგენს პროვინციის მეორე უმთავრეს მდინარეს ლიმაის შემდეგ. სათავეს იღებს ანდებში, ზღვის დონიდან 2,300 მეტრზე. მისი სიგრძე დაახლოებით 500 კმ-ია. 

მსვლელობისას, მდინარის წყალს ერევა ვულკან კოპაუესა და დომუიოდან გადმოსული ნალექი, რაც მის სუფთა წყალს აბინძურებს. 

ქალაქ ნეუკენთან ერწყმის მდინარე ლიმაის, რის შედეგადაც წარმოიქმნება მდინარე რიო-ნეგრო.

## იხილეთ აგრეთვე
*არგენტინის მდინარეების სია

## რესურსები ინტერნეტში
* ნეუკენის პროვინციის რუკა
* არგენტინის ჰიდროლოგიური აუზი 

კატეგორია:არგენტინის მდინარეები
ენ ჰეთეუეი (მრავალმნიშვნელოვანი)

**ენ ჰეთეუეი** შეიძლება აღნიშნავდეს:

* ენ ჰეთეუეი — ამერიკელი მსახიობი
* ენ ჰეთეუეი — უილიამ შექსპირის ცოლი
რკინის გორები

**რკინის გორები** —  რიგი მთებისა ჯ. რ. რ. ტოლკინის გამოგონილი სამყაროდან. ეს მთები მდებარეობდა შუახმელეთის ტერიტორიაზე, როვანიონის ჩრდილო-აღმოსავლეთ ნაწილზე და რუნის ჩრდილო-დასავლეთს შორის. შუახმელეთის მესამე ეპოქაში ამ ადგილებში დასახლდნენ შუახმელეთის ჯუჯები. ტოლკინის რომანში ჰობიტი საუბარია ჯუჯების ჯარზე, რომელიც, მეფე დაინ II-ს მეთაურობით რკინის გორებიდან თორინ მუხისფარის დასახმარებლად მოვიდა.

## რესურსები ინტერნეტში 
*არდის ენციკლოპედია

კატეგორია:შუახმელეთის მთები
რიო-დე-ლა-პლატის გაერთიანებული პროვინციები

**რიო-დე-ლა-პლატის გაერთიანებული პროვინციები** ან **სამხრეთ ამერიკის გაერთიანებული პროვინციები** () - ყოფილი სახელმწიფო სამხრეთ ამერიკაში, თანამედროვე არგენტინის, ურუგვაის, ბოლივიისა და ბრაზილიის გარკვეულ ტერიტორიებზე. შეიქმნა მაისის რევოლუციის შედეგად, მოიცავდა ყოფილი რიო-დე-ლა-პლატის ვიცე-სამეფოს ტერიტორიებს, უმეტესწილად მისი დედაქალაქი იყო ბუენოს-აირესი, იარსება 1831 წლამდე. 

თანამედროვე არგენტინა ამ გაერთიანების პოლიტიკურ და სამართალმემკვიდრეს წარმოადგენს.

## იხილეთ აგრეთვე
*არგენტინა-ბრაზილიის ომი

## ლიტერატურა
* "Símbolos Nacionales de la República Argentina" ISBN 950-691-036-7

## რესურსები ინტერნეტში
*ისტორია 
*books.google.com

კატეგორია:არგენტინის ისტორია
კატეგორია:ურუგვაის ისტორია
კატეგორია:ბრაზილიის ისტორია
კატეგორია:ბოლივიის ისტორია
კატეგორია:ისტორიული სახელმწიფოები
ბახტრიონის ეკლესია

მინი|მარჯვნივ|300პქ|ბახტრიონის ეკლესიაჯაბა ლაბაძის ფოტო
**ბახტრიონის ეკლესია** — ეკლესია ახმეტის მუნიციპალიტეტის სოფელ ხორბალოს სამხრეთ-აღმოსავლეთით. აგებულია XIX საუკუნეში. 

ეკლესია დარბაზულია (13,2X6,5 მ),  ნაგებია რიყის ქვითა და კვადრატული აგურის რიგების მონაცვლეობით. კედლები შიგნით შელესილია. შესასვლელი დასავლეთიდან და ჩრდილოეთიდან აქვს. აღმოსავლეთით დარბაზისაგან ფართო მხრებით გამოყოფილი  წრიული შვერილი აფსიდია. აფსიდში ორი მაღალი თაღოვანი სარკმელია. 

დასავლეთის ფრონტონის წვერზე გეგმით კვადრატული, ოთხივე მხარეს თაღებით გახსნილი აგურის ვიწრო სამრეკლოა დადგმული. თაღები კუთხის კუთხის სწორკუთხა ბურჯებზეა გადაყვანილი. ეკლესია დგას ერთსაფეხურიან ცოკოლზე. გადახურულია ღარიანი კრამიტით. 2008 წელს ჩაუტარდა რესტავრაცია. 

## ლიტერატურა
* საქართველოს ისტორიისა და კულტურის ძეგლთა აღწერილობა, ტ. 2. თბ., 2004.

კატეგორია:ახმეტის მუნიციპალიტეტის ტაძრები
კატეგორია:XIX საუკუნის ეკლესიები
არგენტინის კონფედერაცია

**არგენტინის კონფედერაცია** () — არგენტინის ერთ-ერთი ოფიციალური სახელი, თანახმად არგენტინის კონსტიტუციის 35-ე მუხლისა. ამ სახელს ატარებდა არგენტინის ფედერაციული სახელმწიფო 1835-1862 წლებში. მისი წინა სახელწოდება იყო რიო-დე-ლა-პლატის გაერთიანებული პროვინციები. 

კონფედერაცია 14 ავტონომიური პროვინციისაგან შედგებოდა. 

ტერმინი „*არგენტინის კონფედერაცია*“ ოფიციალურად დაამტკიცა არგენტინის კონსტიტუციის 1853 წლის ვერსიამ. 

## ლიტერატურა
*"*Art. 35.- Las denominaciones adoptadas sucesivamente desde 1810 hasta el presente, a saber: Provincias Unidas del Río de la Plata; República Argentina, Confederación Argentina, serán en adelante nombres oficiales indistintamente para la designación del Gobierno y territorio de las provincias, empleándose las palabras "Nación Argentina" en la formación y sanción de las leyes.*"

## რესურსები ინტერნეტში
*ბრიტანიკა - არგენტინის კონფედერაცია

კატეგორია:არგენტინის ისტორია
კატეგორია:ისტორიული სახელმწიფოები
ცისარტყელა დროშა

**ცისარყელა დროშა**, ზოგჯერ **სიამაყის დროშა** ან **ლგბტ სიამაყის დროშა** არის ლესბოსელების, გეების, ბისექსუალებისა და ტრანსგენდერთა სიმბოლო 1970 წლიდან. ფერები ლგბტ საზოგდოების მრავალფეროვნებას გამოხატავს.

წარმოიშვა კალიფორნიაში, მაგრამ მთელ მსოფლიოში იხმარება. დიზაინი ეკუთვნის სან ფრანსისკოელ  ხელოვან გილბერტ ბეიკერს (1978), დიზაინმა რამდენიმეჯერ ცვლილება განიცადა.

2008 წლისთვის დროშამ ყველაზე გავრცელებული, 6-ზოლიანი ფორმა მიიღო წითელი, სტაფილოსფერი, ყვითელი, მწვანე, ლურჯი და ცისფერი ფერებით. დროშაზე ფერთა ზოლები ჰორიზონტალურადაა; თავში წითელი ფერია, როგორც ნამდვილ ცისარტყელაზე.

## ფერთა მნიშვნელობა
## სქოლიო
## რესურსები ინტერნეტში
*Unsung Heroes of the Gay World: Vexillographer Gilbert Baker 
*How Did Gay Pride Flag Originate?  KPIX-TV (CBS 5), December 1, 2006
*-  VIDEO INTERVIEW WITH GILBERT BAKER - 30 YEARS OF RAINBOW FLAG, June 2008, London 
*Gilbert Baker speaks to Homovision.tv about the importance of the Rainbow Flag in the 21st century and why it shouldn't be forgotten. 

კატეგორია:ლგბტ
ტორმა

**ტორმა** (ტიბ: གཏོར་མ་ ვაილი: gtor ma) — ძირითადად, ფქვილისა და კარაქისგან დამზადებული ფიგურა, რომელიც გამოიყენება ტიბეტურ ბუდიზმში ტანტრულ რიტუალებში შესაწირად. შეიძლება შეიღებონ სხვადასხვა ფერით; ტორმას მთავარი ნაწილი, ხშირად, წითლად ან თეთრად იღებება. მზადდება მათი მიზნების შესაბამის ფორმებში, ხშირად კონუსის ფორმაში. ძალიან მაღალი ტორმა შეიძლება შეიქმნას დღესასწაულებისთვის ცენტრალურ ტაძრებში, ისე ტიპური ტორმა მცირეა და დევს პირდაპირ საკურთხეველში თეფშზე, ტყავში ჩასმული ან ჩადებულია ქალის მსგავს საგანში.

## სქოლიო
კატეგორია:ტანტრული პრაქტიკები
არგენტინა-საქართველოს ურთიერთობები

**არგენტინა-საქართველოს ურთიერთობები** – წარმოადგენს  ურთიერთობებს არგენტინასა და საქართველოს შორის. არგენტინასთან დიპლომატიური ურთიერთობები დამყარდა 1992 წლის 2 ნოემბერს. არგენტინა-საქართველოს შორის თანამშრომლობის ძირითადი სფეროებია კულტურა, ეკონომიკური განვითარება, ვაჭრობა და სოფლის მეურნეობა. 

2019 წლის მაისში არგენტინაში საქართველოს საელჩოს ინიციატივით, ბუენოს-აირესის ავტონომიური ქალაქის მთავრობის გადაწყვეტილებით არგენტინის დედაქალაქის ცენტრალურ უბანში — პალერმოში გაიხსნა თბილისის სკვერი. იმავე წელს კი — თბილისში, დიდუბეში გაიხსნა ბუენოს-აირესის სკვერი, რომლის გახსნას დაესწრო თბილისში ვიზიტად მყოფი არგენტინის იუსტიციის მინისტრი.

2019 წელს არგენტინას ოფიციალური ვიზიტით ეწვია საქართველოს საგარეო საქმეთა მინისტრი დავით ზალკალიანი.

## არგენტინის რესპუბლიკის ელჩები საქართველოში
* ხუან კარლოს სანჩეს არნაო (2000-2006 წლებში რეზიდენციით მოსკოვში);
* ხორხე ალეხანდრო მასტროპიეტრო (2019-2020 წლებში, რეზიდენციით ანკარა, თურქეთი).
* პატრისია სალასი (2022, წლიდან, რეზიდენციით ანკარა, თურქეთი)

2009 წლის მარტიდან არგენტინის საელჩო თურქეთში ფარავს საქართველოს.

## საქართველოს ელჩები არგენტინის რესპუბლიკაში
* ალექსანდრე ლაცაბიძე (2012 წელს)
* გელა სეხნიაშვილი (2012–2017 წლებში)
* ირაკლი ყურაშვილი (2018–2022 წლებში)
* გვარამ ხანდამიშვილი (2023 წლიდან)

საქართველოს საელჩო არგენტინაში 2012 წლის იანვარში გაიხსნა, ხოლო 10 აპრილს საქართველოს საგანგებო და სრულუფლებიანმა ელჩმა არგენტინაში ალექსანდრე ლაცაბიძემ რწმუნებათა სიგელები გადასცა არგენტინის პრეზიდენტს კრისტინა ფერნანდესს.  

2018 წლის მარტში საქართველოს ელჩმა ირაკლი ყურაშვილმა რწმუნებათა სიგელები გადასცა არგენტინის პრეზიდენტს მაურისიო მაკრის.

2023 წლის აგვისტოში საქართველოს ელჩმა გვარამ ხანდამიშვილმა რწმუნებათა სიგელები გადასცა არგენტინის პრეზიდენტს ალბერტო ფერნანდესს.

## ეკონომიკური თანამშრომლობა
არგენტინასა და საქართველოს შორის 2009 წელს ექსპორტის ღირებულებამ შეადგინა 2,1 ათასი აშშ დოლარი, ხოლო იმპორტმა 	
3.621,5 ათასი აშშ დოლარი.

## რესურსები ინტერნეტში 
* საქართველოს საგარეო საქმეთა სამინისტრო არგენტინასთან ურთიერთობის შესახებ 
* არგენტინის საგარეო საქმეთა სამინისტრო

## სქოლიო 
კატეგორია:საქართველოს დიპლომატიური ურთიერთობები
კატეგორია:არგენტინის დიპლომატიური ურთიერთობები
კატეგორია:საქართველოს საგარეო ურთიერთობები
კატეგორია:არგენტინის საგარეო ურთიერთობები
რუსინები

**რუსინები** (, , , , ) — აღმოსავლეთსლავური ეთნიკური ჯგუფი, ძირითადად ცხოვრობენ აღმოსავლეთ ევროპაში. ენციკლოპედიების ნაწილი მათ მიიჩნევს უკრაინელებად. ამავე დროს თავად რუსინების და რუსინული ორგანიზაციების ნაწილი საკუთარ თავს მიიჩნევენ ცალკე ეთნოსად. სსრკ-ში რუსინებს მიიჩნევდნენ (უკრაინაში ახლაც ასე მიიჩნევენ) უკრაინელების ეთნიკურ ჯგუფად.

რუსინები ცხოვრობენ უკრაინის ზაკარპატიის ოლქში, აღმოსავლეთ სლოვაკეთში და პოლონურ ბესკიდებში. ნაწილი რუსინებისა ცხოვრობს ქვეყნებში სადაც ისინი გადასახლდნენ XX საუკუნის განმავლობაში – უნგრეთი, სერბეთი (ვოევოდინაში, სადაც მათი ენა რეგიონის ერთ-ერთ ოფიციალურ ენადაა აღიარებული), რუმინეთი, მოლდოვა, ხორვატია, აშშ, კანადა, ავსტრალია, რუსეთი. 

## რესურსები ინტერნეტში
* რუსინები სლოვაკეთში 
* Carpatho-Rusyn Genealogy Web Site
* Czech, Slovak and Carpatho-Rusyn Family Research Forum 
## სქოლიო
კატეგორია:მსოფლიოს ხალხები
კატეგორია:ეთნიკური ჯგუფები
ომარ სულეიმანი

**ომარ სულეიმანი** (; დ. 2 ივლისი, 1936, კენა, ეგვიპტე — გ.    19 ივლისი, 2012, კლივლენდი, ოჰაიოს შტატი, აშშ) — ეგვიპტელი პოლიტიკური და სამხედრო მოღვაწე. ქვეყნის ვიცე-პრეზიდენტის თანამდებობა დაიკავა  2011 წლის 29 იანვარს, ქვეყანაში მიმდინარე მთავრობის საწინააღმდეგო გამოსვლების დროს. 1993 წლიდან ხელმძღვანელობს ეგვიპტის დაზვერვის სამსახურს.  

მონაწილეობდა ჩრდილოეთ იემენის სამოქალაქო ომში (1962-1970), იომ-ქიფურის ომში (1973), ექვსდღიანი ომში (1967).

## რესურსები ინტერნეტში
*We Want Omar Soliman 
*Pharaohs-in-Waiting

კატეგორია:ეგვიპტელი პოლიტიკოსები
კატეგორია:დაბადებული 2 ივლისი
კატეგორია:დაბადებული 1936
კატეგორია:გარდაცვლილი  19 ივლისი
კატეგორია:გარდაცვლილი  2012
კატეგორია:ფრუნზეს სამხედრო აკადემიის კურსდამთავრებულები
ლაბსყალდი

**ლაბსყალდი** () — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ცხუმარის თემი (სოფლები: ლაბსყალდი, ლეზგარა, მაგარდელი, სვიფი, ტვიბერი, ღვებალდი). მდებარეობს სვანეთის ქედის ჩრდილოეთ კალთაზე, მდინარე ენგურის მარცხენა მხარეს. ზღვის დონიდან 1600 მ, მესტიიდან 24 კმ.

სოფლის მახლობლად მდებარეობს შუა საუკუნეების ქართული ხუროთმოძღვრების ძეგლი – მიქაელ მთავარანგელოზის დარბაზული ეკლესია. იგი ნაგებია ნატეხი ქვით კირისა და ქვიშის დუღაბზე. დასავლეთით ეკვრის ქვის ეგვტერი, რომელზეც XIX საუკუნის II ნახევარში ხის მეორე სართული დაუშენებიათ. აღმოსავლეთ მხარეს აქვს ერთი სარკმელი. შესასვლელი დასავლეთის მხრიდანაა. საკურთხეველი გადატიხრულია სამმალიანი ქვის კანკელით. ნაგებობა შელესილია და გადახურულია ყავრით.

## დემოგრაფია
2014 წლის აღწერის მონაცემებით სოფელში ცხოვრობს 19 ადამიანი.

## იხილეთ აგრეთვე
ლაბსყალდის ოთხთავი

## ლიტერატურა
## სქოლიო
კატეგორია:მესტიის მუნიციპალიტეტის სოფლები
ლადრერი

**ლადრერი** — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ეცერის თემში (სოფლები: ბარში, გვალდერი, ისკარი, კალაში, ლადრერი, ლანტელი, ლაშხრერი, უსგვირი, უღვალი, ფხუტრერი, ქურაში, ცალანარი, ჭელირი, ჰებუდი). მდებარეობს სვანეთის კავკასიონის მთავარი წყალგამყოფი ქედის სამხრეთ კალთაზე, მდინარე ენგურის მარჯვენა მხარეს. ზღვის დონიდან 1400 მ, მესტიიდან 27 კმ.

## დემოგრაფია
2014 წლის აღწერის მონაცემებით სოფელში ცხოვრობს 37 ადამიანი.

## ლიტერატურა
## სქოლიო
კატეგორია:მესტიის მუნიციპალიტეტის სოფლები
ლალხორალი

**ლალხორალი** — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ხაიშის თემში (სოფლები: ბარჯაში, გაღმა ხაიში, ზედა ვედი, ზედა წვირმინდი, ზედა ხაიში, ზემო ვედი, თოთანი, ლალხორალი, ლახანი, ლუხი, მუხაშურა, ნაკი, ნალქორვალი, ნანყბული, სკორძეთი, ტობარი, ქედანი, ქვედა ვედი, ქვედა წვირმინდი, შგედი, ციცხვარი, ჭერი, ხაიში, ჯორკვალი). მდებარეობს მდინარე ენგურის მარცხენა მხარეს. ზღვის დონიდან 530 მ, მესტიიდან 72 კმ.

## დემოგრაფია
2014 წლის აღწერის მონაცემებით სოფელში ცხოვრობს 9 ადამიანი.

## ლიტერატურა
## სქოლიო
კატეგორია:მესტიის მუნიციპალიტეტის სოფლები
ლამხერი

**ლამხერი** () — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ფარის თემში (სოფლები: ზაგარი, ზედა ლუჰა, კაცხი, ლამხერი, ლაყვრი, სვიფი, ფალედი, ფარი, ქვედა ლუჰა, ღეშდერი, ყვანა, ხოსრარი). მდებარეობს სვანეთის კავკასიონის მთავარი წყალგამყოფი ქედის სამხრეთ კალთაზე, მდინარე ენგურის ხეობაში. ზღვის დონიდან 1600 მ, მესტიიდან 28 კმ.

## დემოგრაფია
2014 წლის აღწერის მონაცემებით სოფელში ცხოვრობს 14 ადამიანი.

## ლიტერატურა
## სქოლიო
კატეგორია:მესტიის მუნიციპალიტეტის სოფლები
ლარილარი

**ლარილარი** () — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ჭუბერის თემში (სოფლები: დევრა, ზემო მარღი, ლარილარი, ლახამი, ლეკულმახა, ლეწფერი, სგურიში, ტიტა, ქვემო მარღი, ყარი). მდებარეობს მდინარეების ნენსკრისა და ნაკრის წყალგამყოფი შდავლერის ქედის სამხრეთ-დასავლეთ კალთის ძირას, მდინარე ნენსკრის მარცხენა ნაპირზე. ზღვის დონიდან 880 მ, მესტიიდან 75 კმ.

## დემოგრაფია
2014 წლის აღწერის მონაცემებით სოფელში ცხოვრობს 83 ადამიანი.

## ლიტერატურა
## სქოლიო
კატეგორია:მესტიის მუნიციპალიტეტის სოფლები
ლექაჯაიე

**ლექაჯაიე** — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში, აბედათის თემი (სოფლები: აბედათი, ლემიქავე, ლექაჯაიე, ჯოლევი). მდებარეობს ოდიშის ვაკეზე, მდინარე ტეხურის მარცხენა მხარეს. ზღვის დონიდან 210 მ, მარტვილიდან 16 კმ.

## დემოგრაფია
2014 წლის აღწერის მონაცემებით სოფელში ცხოვრობს 422 ადამიანი.

## ლიტერატურა
## სქოლიო
კატეგორია:მარტვილის მუნიციპალიტეტის სოფლები
სიხშირული მოდულაცია

thumb|right|ამპლიტუდურად AM და სიხშირულად FM მოდულირებული სიგნალების შედარება

**სიხშირული მოდულაცია** (FM) — მოდულაციის ტიპი, როდესაც იცვლება გადამტანი სიგნალის მყისი სიხშირე. უპირისპირდება ამპლიტუდურ მოდულაციას. ანალოგიურ სისტემებში, განსხვავება მყის სიხშირესა და ბაზისურ სიხშირეს შორის გადასაცემი ინფორმაციის მყისი ამპლიტუდის პროპორციულია.
ლაშთხვერი

**ლაშთხვერი** — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ლენჯერის თემში (სოფლები: კაერი, ლაშთხვერი, ლემსია, ნესგუნი, სოლი, ქაშვეთი, ჰეშკილი). მდებარეობს სვანეთის კავკასიონის მთავარი წყალგამყოფი ქედის სამხრეთ კალთაზე, მდინარე მულხრის (ენგურის მარჯვენა შენაკადი) მარჯვენა მხარეს. ზღვის დონიდან 1380 მ, მესტიიდან 3 კმ.

## დემოგრაფია
2014 წლის აღწერის მონაცემებით სოფელში ცხოვრობს 92 ადამიანი.

## ღირსშესანიშნაობა 
სოფელში შემონახულია ქართული ხუროთმოძღვრების ძეგლი – შუა საუკუნეების მთავარანგელოზის მცირე ზომის ეკლესია (სვან. თარნგზელ). ეკლესიის შიგნითა კედლის მოხატულობა ეთმობა მთავარანგელოზის თემას. გარედან კედლების ზედა ნაწილი შელესილია და დაფარულია XIV-XV საუკუნეების მოხატულობით. დასავლეთ ფასადზე ვედრების კომპოზიციაა, აღმოსავლეთ ფასადზე გამოსახულია წმინდა ევსტათეს ნადირობის სცენა, ხოლო სამხრეთისაზე – ცხენზე ამხედრებული წმინდა მეომრები. განსაკუთრებით საინტერესოა ჩრდილოეთ ფასადის მოხატულობა საერთო შინაარსის სიუჟეტზე – მოსე ხონელის რომანის „ამირან-დარეჯანიანის“ ილუსტრაციები. მოხატულობა გასდევს კედლის მთელ სიგრძეს. ცალკეულ სცენებსა და ფიგურებს ახლავს ასომთავრული წარწერები. ფერადოვან გამას ქმნის ცისფერის, რუხის, ყავისფერის, აგურისფერისა და მოოქროსფრო-ყვითელის შეხამება. საქართველოში ეს სიუჟეტი გვხვდება ჩაჟაშის (უშგულის თემი) ეკლესიის ფასადის მოხატულობაშიც (XVII ს.).

## ლიტერატურა
## სქოლიო
კატეგორია:მესტიის მუნიციპალიტეტის სოფლები
ლეცავე

**ლეცავე** — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში, სალხინოს თემი (სოფლები: ვახა, ლეგულორდავე, ლესხულუხე, ლეცავე, პატარა ჟინოთა, სალხინო, წაჩხური). მდებარეობს ასხის მასივის დასავლეთ კალთაზე. მდინარე წაჩხურის (ტეხურის მარცხენა შენაკადი) მარცხენა მხარეს. ზღვის დონიდან 290 მ, მარტვილიდან 19 კმ.

## დემოგრაფია
2014 წლის აღწერის მონაცემებით სოფელში ცხოვრობს 158 ადამიანი.

## ლიტერატურა
## სქოლიო
კატეგორია:მარტვილის მუნიციპალიტეტის სოფლები
ლახირი

**ლახირი** () — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, მულახის თემში (სოფლები: არცხელი, ზარდლაში, ლახირი, მაჯვდიერი, მურშკელი, ჟაბეში, ჟამუში, ღვებრა, ჩვაბიანი, ცალდაში, ჭოლაში). მდებარეობს სვანეთის კავკასიონის მთავარი წყალგამყოფი ქედის სამხრეთ კალთაზე, მდინარე მულხრის ხეობაში. ზღვის დონიდან 1760 მ, მესტიიდან 11 კმ.

## დემოგრაფია
2014 წლის აღწერის მონაცემებით სოფელში ცხოვრობს 83 ადამიანი.

## ლიტერატურა
## სქოლიო
კატეგორია:მესტიის მუნიციპალიტეტის სოფლები
ლახუშდი

**ლახუშდი** (ყოფილი *ლახუშტი*) — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ლატალის თემი (სოფლები: იენაში, იფხი, კვანჭიანარი, ლახუშდი, ლაჰილი, ლელბაგი, ლეშუკვი, მაცხვარიში, ნანყვამ-ზაგრალი, სიდიანარი, შყალერი). მდებარეობს მდინარე ენგურის მარჯვენა მხარეს. ზღვის დონიდან 1340 მ, მესტიიდან 11 კმ.

## დემოგრაფია
2014 წლის აღწერის მონაცემებით სოფელში ცხოვრობს 84 ადამიანი.

## ლიტერატურა
## სქოლიო
კატეგორია:მესტიის მუნიციპალიტეტის სოფლები
ვეფხისტყაოსნის ქართული

thumb|„ვეფხისტყაოსანი“

**ვეფხისტყაოსნის ქართული** — ლიტერატურაში ამ სახელწოდებით მოიხსენიება ენა, რომლითაც ვეფხისტყაოსანია დაწერილი, წარმოადგენს გარდამავალ საფეხურს ძველ ქართულსა და ახალ ქართულ ენას შორის; მასში მოიპოვება როგორც ძველი, ისე ახალი ქართულისათვის დამახასიათებელი ნიშნები. ვეფხისტყაოსნის ენა განსხვავებულია როგორც წინადროული, ისე მისდროინდელი საეკლესიო მწიგნობრული ქართული ენისაგან, იგი უფრო მეტად ახლოსაა ხალხის სამეტყველო ენასთან. ამ განსხვავების გამო მას პირობითად „ვეფხისტყაოსნის ქართულსაც“ უწოდებენ. ქართველოლოგთა აღნიშვნით, ვეფხისტყაოსანი მნიშვნელოვანი დოკუმენტია საშუალი ქართულის საერო მეტყველების შესასწავლად.

ვეფხისტყაოსნის ენისათვის განსაკუთრებით დამახასიათებელია ის, რომ აქ ერთმანეთის გვერდით გვხვდება ერთი და იმავე სიტყვის როგორც ახალი, ისე ძველი ფორმები. არნოლდ ჩიქობავამ დაასაბუთა, რომ ვეფხისტყაოსანში შეინიშნება დიალექტიზმები, როგორც დასავლური (მაგალითად *აქანა*), ისე აღმოსავლური (მაგალითად *დაღმა*), თუმცა, მისივე თქმით, ეს დიალექტიზმები ავტორისეული არაა და ეს ზოგადად იმდროინდელი სალიტერატურო ენის თვისება იყო. ვეფხისტყაოსნის ქართულს, ძველი ენისაგან განსხვავებით, ახასიათებს მიდრეკილება სინტაქსური სიახლისა და სიმარტივისადმი. ამ მხრივ განსაკუთრებით აღსანიშნავია მოთხრობითი ბრუნვის ნიშნის ახალი ხმარების წესი პოემაში. მიუხედავად ამ სიახლეებისა, რუსთაველის ენა ინარჩუნებს ძველ წესებსაც, ძველი და ახალი ფორმები მის პოემაში პარალელური ფორმების სახით გვხვდება.

ვეფხისტყაოსნის ქართული მეტად თავისუფალი ენაა; ავტორი ხშირად ქმნის ახალ სიტყვებს, ნეოლოგიზმებს (მაგალითად *ნაგუშინდლევი*, *უმისჟამისო*), სახელებს კი ხშირად ზმნებად აქცევს (*იირმოს*, *ითხოს*, *ეაგეთა* და სხვა). რუსთაველის მიერ გამოყენებული უჩვეულო სიტყვები ზოგ შემთხვევაში გამოწვეულია ლექსის საჭიროებით, რითმისა და რიტმის უკეთ შეწყობისათვის, თუმცა ხშირად პოეტი სიტყვების უჩვეულო ფორმებს სალექსო მოთხოვნილებების ყოველგვარი აუცილებლობის გარეშეც იყენებს. ვეფხისტყაოსნის ქართულისათვის ჩვეულებრივი მოვლენაა ე. წ. დიდებულების მრავლობითობა, ანუ მხოლობითი შინაარსის სიტყვების დასმა მრავლობით რიცხვში განსაკუთრებული პატივისცემის გამოსახატავად.

როგორც მკვლევრები აღნიშნავენ, რუსთველის ენა იმდენადაა დაახლოებული ხალხის მეტყველებასთან, რომ იგი მარტივად გასაგებია და სპეციალურ განმარტებას არ საჭიროებს. თუმცა არის იშვიათი გამონაკლისებიც, როდესაც ცალკეული სიტყვებისა და გამოთქმების შინაარსი დაუდგენელია და მათ შესახებ სპეციალისტებიც ვერ თანხმდებიან.

## სქოლიო 
კატეგორია:ვეფხისტყაოსანი
კატეგორია:ქართული ენა
ლეზგარა

**ლეზგარა** () — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ცხუმარის თემი (სოფლები: ლაბსყალდი, ლეზგარა, მაგარდელი, სვიფი, ტვიბერი, ღვებალდი). მდებარეობს სვანეთის ქედის ჩრდილოეთ კალთაზე, მდინარე ენგურის მარცხენა მხარეს. ზღვის დონიდან 1380 მ, მესტიიდან 19 კმ.

## დემოგრაფია
2014 წლის აღწერის მონაცემებით სოფელში ცხოვრობს 41 ადამიანი.

## ლიტერატურა
## სქოლიო
კატეგორია:მესტიის მუნიციპალიტეტის სოფლები
სკანდინავიის საპასპორტო კავშირი

**სკანდინავიის საპასპორტო კავშირი** ანუ **ჩრდილოეთის საპასპორტო კავშირი** — სკანდინავიის ქვეყნების კავშირი, რომელიც ითვალისწინებს თავისუფალ მიმოსვლასა და ერთიან სამუშაო ბაზარს წევრ-ქვეყნების მოქალაქეთათვის. კავშირში გაწევრიანებულნი არიან დანიის (ფარერისა და გრენლანდიის კუნძულების ჩათვლით), შვედეთისა და ნორვეგიის სამეფოები, ასევე ფინეთი და ისლანდია. 

## კავშირის შექმნა 
1954 წელს დანიის, შვედეთის, ფინეთისა და ნორვეგიის სახელმწიფოებს შორის გაფორმდა ხელშეკრულება თავისუფალი სამუშაო ბაზრის შესახებ. ხოლო 1955 წლის 1. დეკემბერს ამ ხელშეკრულებას ისლანდიაც შეუერთდა. ეს ხელშეკრულება მიზნად ისახავდა უმუშევრობის შემცირებას. ამ კავშირის შექმნა კი ამარტივებდა უცხოელებისათვის შრომის კანონმდებლობასა და მიმოსვლას. გარდა ამისა, ისინი იღებდნენ გამარტივებული წესით ცხოვრების უფლებასა და სოციალურ გარანტიებს. 1981 წელს კი კავშირის წევრ-ქვეყნების მოქალაქეებს ადგილობრივ არჩევნებში მონაწილეობის უფლებაც კი მიეცათ. დღეს კი, უცხოელთა ბიუროში რეგისტრაციაც კმარა.

კატეგორია:ევროპის კავშირი
კატეგორია:საერთაშორისო ხელშეკრულებები
ლექობალე (მარტვილის მუნიციპალიტეტი)

**ლექობალე** — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში, დოშაყის თემი (სოფლები: დოშაყე, ლეჟვანიე, ლექობალე). მდებარეობს ოდიშის ვაკეზე, მდინარე გურძემის (ტეხურის მარჯვენა შენაკადი) მარცხენა მხარეს. ზღვის დონიდან 320 მ, მარტვილიდან 33 კმ.

## დემოგრაფია
2014 წლის აღწერის მონაცემებით სოფელში ცხოვრობს 204 ადამიანი.

## ლიტერატურა
## სქოლიო
კატეგორია:მარტვილის მუნიციპალიტეტის სოფლები
ჩვენებურები (მრავალმნიშვნელოვანი)

**ჩვენებურები** შეიძლება აღნიშნავდეს შემდეგს:
* ჩვენებურები — ქართველები თურქეთში;
* ჩვენებურები — ფესტივალი საქართველოში;
* ჩვენებურები — ქართული ანსამბლი.
ლაყვრი

**ლაყვრი**, *ლაყვირი* () — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ფარის თემში (სოფლები: ზაგარი, ზედა ლუჰა, კაცხი, ლამხერი, ლაყვრი, სვიფი, ფალედი, ფარი, ქვედა ლუჰა, ღეშდერი, ყვანა, ხოსრარი). მდებარეობს სვანეთის კავკასიონის მთავარი წყალგამყოფი ქედის სამხრეთ კალთაზე. ზღვის დონიდან 1600 მ, მესტიიდან 31 კმ.

## დემოგრაფია
2014 წლის აღწერის მონაცემებით სოფელში ცხოვრობს 1 ადამიანი.

## ლიტერატურა
## სქოლიო
კატეგორია:მესტიის მუნიციპალიტეტის სოფლები
რუსეთის ფედერალური კრება

**ფედერალური კრება** — რუსეთის ფედერაციის ორპალატიანი პარლამენტის სახელწოდება, რომელიც რუსეთის უმაღლესი წარმომადგენლობითი და საკანონმდებლო ორგანოა (თანახმად კონსტიტუციის 94-ე მუხლისა).

ფედერალური კრების სტატუსი გასაზღვრულია კონსტიტუციის მე-5 თავში.

ფედერალური კრების ფუნქციები და უფლებამოსილება განაწილებულია ორ პალატაზე — სახელმწიფო დუმასა და ფედერაციის საბჭოს შორის (თანახმად კონსტიტუციის 95-ე მუხლისა).

ფედერალური კრება მუდმივმოქმედი ორგანოა (რფ კონსტიტუცია, მუხლი 99).

ორივე პალატას შეუძლია ერთობლივად შეიკრიბოს რუსეთის პრეზიდენტის, საკონსტიტუციო სასამართლოს მოსასმენად, აგრეთვე სხვა სახელმწიფოების მეთაურთა მოსასმენად (რფ კონსტიტუცია, მუხლი 100).

## იხილეთ აგრეთვე 
* სახელმწიფო დუმა
* ფედერაციის საბჭო

## რესურსები ინტერნეტში 
* Веб-сайт Федерального собрания
* Структуры государственной власти: Федеральное собрание 
* Послания Владимира Путина Федеральному собранию 
* Послания Дмитрия Медведева Федеральному собранию


კატეგორია:რუსეთის პოლიტიკა
ლეშუკვი

**ლეშუკვი** — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ლატალის თემი (სოფლები: იენაში, იფხი, კვანჭიანარი, ლახუშდი, ლაჰილი, ლელბაგი, ლეშუკვი, მაცხვარიში, ნანყვამ-ზაგრალი, სიდიანარი, შყალერი). მდებარეობს სვანეთის კავკასიონის მთავარი წყალგამყოფი ქედის სამხრეთ კალთაზე, მდინარე ენგურის ხეობაში. ზღვის დონიდან 1450 მ, მესტიიდან 11 კმ. სოფელში შემორჩენილია რამდენიმე კოშკი.

## დემოგრაფია
2014 წლის აღწერის მონაცემებით სოფელში ცხოვრობს 33 ადამიანი.

## ლიტერატურა
## სქოლიო
კატეგორია:მესტიის მუნიციპალიტეტის სოფლები
ლეწფერი

**ლეწფერი** () — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ჭუბერის თემში (სოფლები: დევრა, ზემო მარღი, ლარილარი, ლახამი, ლეკულმახა, ლეწფერი, სგურიში, ტიტა, ქვემო მარღი, ყარი). მდებარეობს კოდორის ქედის აღმოსავლეთ კალთის ძირას, მდინარე ნენსკრის (ენგურის მარჯვენა შენაკადი) მარჯვენა ნაპირზე. ზღვის დონიდან 800 მ, მესტიიდან 73 კმ.

## დემოგრაფია
2014 წლის აღწერის მონაცემებით სოფელში ცხოვრობს 88 ადამიანი.

## ლიტერატურა
## სქოლიო
კატეგორია:მესტიის მუნიციპალიტეტის სოფლები
ლუხი

**ლუხი** — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ხაიშის თემი (სოფლები: ბარჯაში, გაღმა ხაიში, ზედა ვედი, ზედა წვირმინდი, ზედა ხაიში, ზემო ვედი, თოთანი, ლალხორალი, ლახანი, ლუხი, მუხაშურა, ნაკი, ნალქორვალი, ნანყბული, სკორძეთი, ტობარი, ქედანი, ქვედა ვედი, ქვედა წვირმინდი, შგედი, ციცხვარი, ჭერი, ხაიში, ჯორკვალი). მდებარეობს მდინარე ნენსკრის (ენგურის მარჯვენა შენაკადი) მარჯვენა მხარეს. ზღვის დონიდან 750 მ, მესტიიდან 66 კმ.

## დემოგრაფია
2014 წლის აღწერის მონაცემებით სოფელში ცხოვრობს 43 ადამიანი.

## ლიტერატურა
## სქოლიო
კატეგორია:მესტიის მუნიციპალიტეტის სოფლები
რუსინული ენა

**რუსინული ენა** () — მიაკუთვნებენ სლავურ ენათა ოჯახის აღმოსავლურ ჯგუფს.
რუსინულად საუბრობენ უკრაინაში, სლოვაკეთში, პოლონეთში, უნგრეთში, რუმინეთში და სერბეთში (ვოევოდინა) მცხოვრები რუსინები. ოფიციალური ენის სტატუსი აქვს სერბეთის მხარე ვოევოდინაში, სადაც კომპაქტურად ცხოვრობს 15 000-ზე მეტი რუსინი. 

სხვადასხვა დროს იყო რუსინული ენის სტანდარდიზების მცდელობები, თუმცა არსებული რეალობის გამო, - ენის მატარებელთა გეოგრაფიულმა და პოლიტიკურმა დაქსაქსულობამ ხელი შეუშალა ამ სურვილის განხორციელებას. 

რუსინული ენის სერბეთსა და ხორვატიაში არსებული დიალექტები მკვეთრად განსხვავდება ამავე ენის კარპატებში არსებული მეტყველებებისაგან. 

ამ მიზეზით რუსინულს არცთუ იშვიათად ორ სხვადასხვა ენად, **იუგოსლავურ-რუსინულად** (ჩირილიცაზე - руска бешеда - ლატინიცაზე ruska bescheda) და **კარპატულ რუსინულადაც** (русиньскый язык, rusinsky jasyk) მოიხსენიებენ ენათმეცნიერები. რუსინული ენის აღმოსავლურსლავურ ჯგუფს მიკუთვნებენ.

## დამწერლობა
რუსინული დამწერლობა ეფუძნება კირილიცას და მოიცავს 36 ასო–ნიშანს (გრაფემას).

ასო Ѣ გამოიყენებოდა რუსინულ ენაში 1945 წლამდე.

## იხილეთ აგრეთვე 
* **სლავური ენები**
* დასავლეთსლავური ენები
* სამხრეთსლავური ენები
* სლავისტიკა

## რესურსები ინტერნეტში 
* ტრანსკარპატიის ოლქში მცხოვრებთა რუსინული ენის ლექსიკონი 
* Rusyn language at the World Academy of Rusyn Culture 
* Ethnologue report for Rusyn
* Rusyn Greco Catholic Church in Novi Sad (Vojvodina-Serbia) 

## სქოლიო 
კატეგორია:რუსინული ენა
ლემსია

**ლემსია** — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ლენჯერის თემის ცენტრი (სოფლები: ლემსია, კაერი, ლაშთხვერი, ნესგუნი, სოლი, ქაშვეთი, ჰეშკილი). მდებარეობს სვანეთის კავკასიონის მთავარი წყალგამყოფი ქედის სამხრეთ კალთაზე, მდინარე მულხრის (ენგურის მარჯვენა შენაკადი) მარჯვენა მხარეს. ზღვის დონიდან 1400 მ, მესტიიდან 3 კმ.

## დემოგრაფია
2014 წლის აღწერის მონაცემებით სოფელში ცხოვრობს 139 ადამიანი.

## ლიტერატურა
## სქოლიო
კატეგორია:მესტიის მუნიციპალიტეტის სოფლები
კრისტოფერ ნოლანის ჯილდოების და ნომინაციების სია

This is a list of awards and nominations received by რეჟისორი Christopher Nolan.

## Organizations
### ოსკარი
### AFI Awards
### ბაფტა
### Critics Choice Awards
### ოქროს გლობუსი
### Independent Spirit Awards
### Saturn Awards
## გილდიების დაჯილდოებები
### ამერიკის რეჟისორთა გილდია
### ამერიკის პროდიუსერთა გილდია
### ამერიკის სცენარისტთა გილდია
## Critics groups
### African-American ფილმი Critics Association
### ოსტინის კინოკრიტიკოსთა ასოციაცია
### ბოსტონის კინოკრიტიკოსთა საზოგადოება
### ჩიკაგოს კინოკრიტოკოსთა ასოციაცია
### Dallas-Fort Worth კინოკრიტიკოსთან ასოციაცია
### დენვერის კინოკრიტიკოსთა საზოგადოება
### ფლორიდის კინოკრიტიკოსთა წრე
### კანზასის კინოკრიტიკოსთა წრე
### ლას ვეგასის კინოკრიტიკოსთა საზოგადოება
### ლონდონის კინოკრიტიკოსთა წრე
### ლოს ანჯელესის კინოკრიტიკოსთა ასოციაცია
### ოკლაჰომას კინოკრიტიკოსთა წრე
### Online კინოკრიტიკოსთა საზოგადოება
### ფენიქსის კინოკრიტიკოსთა საზოგადოება
### Southeastern კინოკრიტიკოსთა ასოციაცია
### ტორონტოს კინოკრიტიკოსთა ასოციაცია
### ვაშინგტონის კინოკრიტიკოსთა ასოციაცია
## კინოფესტივალები
### Deauville American ფილმი Festival
### Dinard British ფილმი Festival
### ჰოლივუდის კინოფესტივალი
### ნიუპორტის საერთაშორისო კინოფესტივალი
### როტერდამის საერთაშორისო კინოფესტივალი
### Sitges კინოფესტივალი
### Slamdance კინოფესტივალი
### სანდენსის კინოფესტივალი
კატეგორია:კრისტოფერ ნოლანი
მაჯვდიერი

**მაჯვდიერი** () — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, მულახის თემში (სოფლები: არცხელი, ზარდლაში, ლახირი, მაჯვდიერი, მურშკელი, ჟაბეში, ჟამუში, ღვებრა, ჩვაბიანი, ცალდაში, ჭოლაში). მდებარეობს მდინარე მულხრის (ენგურის მარჯვენა შენაკადი) მარცხენა მხარეს. ზღვის დონიდან 1680 მ, მესტიიდან 12 კმ.

## დემოგრაფია
2014 წლის აღწერის მონაცემებით სოფელში ცხოვრობს 14 ადამიანი.

## ლიტერატურა
## სქოლიო
კატეგორია:მესტიის მუნიციპალიტეტის სოფლები
მალტური ენა

**მალტური ენა** (თვითდასახელება: ) — მალტის ოფიციალური ენა(ინგლისურთან ერთად). მალტურ ენას საფუძვლად დაედო არაბული ენის ერთ-ერთი დიალექტი. მიეკუთვნება სემიტურ ენებს. მალტური ერთადერთი სემიტური ენაა ევროპაში და ასევე ერთადერთი სემიტური ენაა, რომელიც ლათინურ დამწერლობას იყენებს. მალტურ ენას ოფიციალური სტატუსი აქვს ევროპის კავშირში.

## რესურსები ინტერნეტში 
* ინფორმაცია მალტური ენის შესახებ
* ინფორმაცია მალტური ენისა და ენათმეცნიერების შესახებ 

## სქოლიო
კატეგორია:მალტური ენა
ნორმა შირერი

**ნორმა შირერი** ( დ. 10 აგვისტო, 1902 — გ. 12 ივნისი, 1983) — კანადელ-ამერიკელი მსახიობი. ის იყო მსოფლიოში ერთ-ერთი ყველაზე პოპულარული მსახიობი 1920-იანი წლების შუა ხანებიდან მისი 1942 წელს კინოდან წასვლამდე. თავისი 1930 წლის ფილმ „განქორწინებულის“ შემდეგ იგი სექსუალურად თავისუფალი ქალების როლებს თამაშობდა თანამედროვე კომედიებსა და დრამებში, ისევე როგორც სხვადასხვა ისტორიულ და პერიოდულ ფილმებში.

MGM-ის სხვა ვარსკვლავებისაგან  განსხვავებით, შირერის პოპულარობა კინოდან წასვლის შემდეგ მალევე დაეცა. მისი გარდაცვალების შემდეგ კი ის ფართოდაა აღიარებული ერთი მხრივ, დიდებული როლებისათვის ფილმებში „ქალები“, „მარი ანტუანეტი“, „რომეო და ჯულიეტა“ და მეორე მხრივ, როგორც დავიწყებული ვარსკვლავი.

## ფილმოგრაფია
## რესურსები ინტერნეტში
*
* 
* 
* 
* Photographs of Norma Shearer

კატეგორია:კანადელი მსახიობები
კატეგორია:ამერიკელი მსახიობები
კატეგორია:დაბადებული 10 აგვისტო
კატეგორია:დაბადებული 1902
კატეგორია:გარდაცვლილი 12 ივნისი
კატეგორია:გარდაცვლილი 1983
კატეგორია:ოსკარის მფლობელი კინომსახიობები
კატეგორია:XX საუკუნის ამერიკელი ქალი მსახიობები
კატეგორია:ჰოლივუდის დიდების ხეივანი